Document ID: 32001R0080

Komisijas Regula (EK) Nr. 80/2001
(2001. gada 16. janvāris),
ar ko paredz sīki izstrādātus noteikumus, lai Padomes Regulu (EK) Nr. 104/2000 piemērotu paziņojumiem par ražotāju organizāciju atzīšanu, cenu noteikšanu un intervenci saskaņā ar zivsaimniecības un akvakultūras produktu tirgus kopīgo organizāciju
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. decembra Regulu (EK) Nr. 104/2000 par zivsaimniecības un akvakultūras produktu tirgus kopējo organizāciju [1], un jo īpaši tās 34. panta 2. punktu,
tā kā:
(1) Saskaņā ar Regulas (EK) Nr. 104/2000 13. panta 6. punktu Komisija ik gadus publicē atzīto ražotāju organizāciju un to asociāciju sarakstu. Tāpēc dalībvalstīm tai jāsniedz atbilstoša informācija.
(2) Komisijai jāspēj pārraudzīt cenu stabilizācijas darbības, ko veic ražotāju organizācijas, un to, kādā veidā tās piemēro finansiālās atlīdzības un pārgrāmatoto piemaksu sistēmas.
(3) Saskaņā ar 21. līdz 26. pantu Regulā (EK) Nr. 104/2000, Kopienas intervences pasākumi nav iespējami bez informācija par cenām, kas reģistrētas skaidri noteiktos reģionos ar regulāriem intervāliem.
(4) Ir ieviesta Elektroniskās datu pārraides sistēma starp dalībvalstīm un Komisiju saskaņā ar kopējas zivsaimniecības politikas pārvaldību (FIDES II sistēma). To vajadzētu izmantot šajā regulā minētās informācijas savākšanai.
(5) Datus, kas savākti iepriekš saskaņā ar Komisijas 1993. gada 26. jūlija Regulu (EEK) Nr. 2210/93 par informācijas paziņošanu zivsaimniecības un akvakultūru produktu kopējā tirgus organizācijai [2], kurā jaunākie grozījumi izdarīti ar Regulu (EK) Nr. 843/95 [3], vajadzētu vienkāršot, saskaņot un papildināt. Tāpēc vajadzētu izstrādāt jaunu regulu, un Regulu (EEK) Nr. 2210/93 vajadzētu atcelt.
(6) Šajā regulā paredzētie pasākumi saskan ar Zivsaimniecības produktu pārvaldības komitejas atzinumu,
IR PIEŅĒMUSI ŠO REGULU.
I NODAĻA
Paziņojumi, kas attiecas uz ražotāju organizāciju un to asociāciju atzīšanu
1. pants
Dalībvalstis Komisijai paziņo Regulas (EK) Nr. 104/2000 6. panta 1. punkta c) apakšpunktā un 13. panta 3. punkta d) apakšpunktā minēto informāciju vēlākais divos mēnešos no lēmuma pieņemšanas.
Šī informācija un formāts, kādā tā jānosūta, ir noteikts šīs regulas I pielikumā.
II NODAĻA
Cenas un intervence
2. pants
Dalībvalstis Komisijai ne vēlāk kā divus mēnešus pēc katra zvejas gada sākuma paziņo informāciju, kas minēta Regulas (EK) Nr. 104/2000 17. panta 4. punktā.
Dalībvalstis Komisijai nekavējoties paziņo par jebkurām izmaiņām informācijā, kas minēta pirmajā daļā.
Šī informācija un formāts, kādā tā jānosūta, ir noteikts šīs regulas II pielikumā.
3. pants
Par Regulas (EK) Nr. 104/2000 I un IV pielikumā uzskaitītajām sugām dalībvalstis Komisijai paziņo tās teritorijā izkrauto, pārdoto, izņemto un pārnesto uzkrājumu daudzumu, kā arī šīs regulas VIII pielikuma 1. tabulā noteiktajos dažādos reģionos katrā ceturksnī pārdotā daudzuma vērtību ne vēlāk kā septiņas nedēļas pēc attiecīgā ceturkšņa.
Ja ir krīze attiecībā uz vienu vai vairākām Regulas (EK) Nr. 104/2000 I pielikumā uzskaitītajām sugām, dalībvalstis Komisijai paziņo tās teritorijā izkrauto, pārdoto, izņemto un pārnesto daudzumu kā arī šīs regulas VIII pielikuma 1. tabulā noteiktajos dažādos reģionos katrās divās nedēļās pārdotā daudzuma vērtību ne vēlāk kā divas nedēļas pēc attiecīgajām divām nedēļām.
Šī informācija un formāts, kādā tā jānosūta, ir noteikts šīs regulas III pielikumā.
4. pants
Dalībvalstis katru ceturksni par katru Regulas (EK) Nr. 104/2000 I pielikumā uzskaitīto produktu, kas izņemts no tirgus, Komisijai paziņo realizēto produktu vērtību un daudzumu, iedalot tos atbilstoši Komisijas Regulas (EEK) Nr. 1501/83 [4]. pantā minētajām realizācijas iespējām, ne vēlāk kā astoņas nedēļas pēc attiecīgā ceturkšņa.
Šī informācija un formāts, kādā tā jānosūta, ir noteikts šīs regulas IV pielikumā.
5. pants
Dalībvalstis par katru Regulas (EK) Nr. 104/2000 II pielikumā uzskaitīto produktu Komisijai paziņo izkrauto, pārdoto un uzglabāto daudzumu, kā arī šīs regulas VIII pielikuma 1. tabulā noteiktajos dažādos reģionos katrā ceturksnī pārdotā daudzuma vērtību, ne vēlāk kā sešas nedēļas pēc attiecīgā ceturkšņa.
Šī informācija un formāts, kādā tā jānosūta, ir noteikts šīs regulas V pielikumā.
6. pants
Dalībvalstis par katru Regulas (EK) Nr. 104/2000 III pielikumā uzskaitīto produktu Komisijai paziņo izkrauto, pārdoto un ražotāju organizācijas rūpniecībai piegādāto daudzumu, kā arī šīs regulas VIII pielikuma 1. tabulā noteiktajos dažādos reģionos katrā ceturksnī pārdotā daudzuma vērtību, ne vēlāk kā sešas nedēļas pēc attiecīgā ceturkšņa.
Šī informācija un formāts, kādā tā jānosūta, ir noteikts šīs regulas VI pielikumā.
7. pants
Dalībvalstis katru gadu trīs mēnešos pēc attiecīgā gada sniedz Komisijai informāciju, lai būtu iespējams noteikt tehniskās izmaksas, kas saistītas ar darbībām, kuras nepieciešamas Regulas (EK) Nr. 104/2000 23. un 25. pantā minētajai stabilizācijai un uzglabāšanai.
Šī informācija un formāts, kādā tā jānosūta, ir noteikts šīs regulas VII pielikumā.
III NODAĻA
Vispārīgie un nobeiguma noteikumi
8. pants
Dalībvalstis ar elektronisko līdzekļu palīdzību Komisijai nosūta informāciju, izmantojot datu pārraides sistēmas, kas tiek izmantotas informācijas apmaiņai saskaņā ar kopējo zivsaimniecības politikas pārvaldību (FIDES II sistēma). To vajadzētu izmantot šajā regulā minētās informācijas savākšanai.
9. pants
Ar šo atceļ Regulu (EEK) Nr. 2210/93.
10. pants
Šī regula stājas spēkā 2001. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 16. janvārī

Labels: 12
2
6